Exqrch/javanese-Komodo-pixelgpt huggingface dataset:
Padusan wis dadi adat taunan sadurungé pasa, ora mung tumindak ing padinan
Ana uga sing nduwéni panemu yén nindakaké padusan iku wajib
Tradhisi kang dadi salah sawijining bentuk kabudayan bangsa sing isih dilestarikaké lan nduwèni surungan sing kuat, yaiku paninggalan budaya sing bisa mènèhi corak khas dening budaya bangsa
Kaya ta ritual padusan lan lakuné pasa sejatiné wis ana awit ajaran Islam durung melbu ing Jawa
Nalika zaman Majapahit, para ksatria, pujangga, brahmana, lan empu biasa nindakaké kanthi ancas ndadékaké awak sing suci
Saka fisik tradhisi padusan pancèn ora islami nanging tradhisi iki adhopsi peninggalan kabudayan Hindu & Buddha
Ananging merga jasané para Wali Sanga sing bisa ndadékaké adat jawa kanthi nafas Islam nyawiji.
Ing désa, tradhisi adat jawa sing isih diuri-uri maknané simbolis marang para leluhur, sapada, utawa Sang Hyang Widi
Padusan ing Jaman Modern
Tradhisi padusan wis akèh diowahi utawa wis berkembang, mèlu kemajuan zaman
Adicara adus massal iki wis ganti, malèh dadi kagiyatan plesiran sing disenengi masyarakat
Apa manèh maknané padusan ing generasi mudha wis akèh sing gèsèr saka teges ngresiki awak supaya suci
Ananging padusan dadi lantaran kanggo rékréasi renang karo kanca nalika prèi sadurungé pasa
Ana panggonan sing wis nyepakké hiburan nalika padusan kaya ta dangdutan, konser band, lsp
Satemené ora masalah yèn dianakké hiburan-hiburan kaya mau, ananging tetep kudu tansah éling minangka nindakaké padusan iku niyaté supaya resik ati lan jiwané kanggo nyambut sasi ramadhan ora amung seneng-seneng banjur malah lali marang èsènsi saka padusan
Padusan bisa uga nduwèni manfaat kanggo ndongkrak wisata lan kagiyatan ekonomi masyarakat sekitar supaya mèlu ngrembaka saka anané usaha warung mangan, oleh-oleh, lan sakpituruté.
Degan wulung Degan wulung inggih menika degan ingkang gadhah werna jambon ing bagian sabut, lan ing kulit njaba wernanipun boten ijo sanget, lan ugi saget wernanipun kuning
Wulung wonten ing basa Jawa nggadahi makna ungu enom utawa "pink"
Degan wulung menika dipunpercados gadhah kasiat kagem ngobati penyakit
Amargi wonten degan menika wonten zat ingkang wigati kados "glukosa, sukrosa, fruktosa," lan "asam amino." Ugi wonten "tannin" (zat anti racun) ing sajroning degan wulung ingkang luwih inggil tinimbang ing degan sakliyanipun
Banyu degan wulung saget nambani cacing padharan, unjukan ingkang saè kagem penderita "kolèra", ngurangi gatel-gatel amargi cacar
Banyu degan uga saget kagem ngobati sakit "diare" kagem bayi
Miturut data pengujian menika, degan wulung saget ngambat "bakteri Escherichia coli"
Menika amargi kandungan "metabolit sekunder" wujudipun "tannin" ingkang langkung kathah tinimbang degan sanesipun
Menawi miturut penelitian saking analisis kimia daging wonten ing degan menika gadah kadar banyu ingkang kathah, inggih punika 80% lan kadar lemak menika 5%
Menawi dibandingne kaliyan buah sanesipun, degan menika nyeraki komposisi ingkang dipungadhahi buah alpukat
Khasiat saking degn wulung inggih menika, 1
Unjukan ingkang saking alam, Banyu degan menika asli saking alam lan "higienis" ugi nggadahi komposisi "gizi" ingkang langkung saè
Dados, degan menika saget ngilangake raos ngelak ugi saget ngempet luwé
Saget nambani penyakit, Kados ingkang sampun dipunrembag ing nginggil, menawi degan menika saget maténi cacing wonten ing padharan, saget nyudo gatel-gatel lan sanesipun
Obat kuat lan perawatan kulit, Banyu degan menika menawi dicampur kaliyan madu saget dados nguataken "pusat saraf seks"
Banyu degan menawi diagem raup pendak dinten ugi saget ngilangakè "jerawat" lan bintik ireng ugi nyegah "keriput"
Media kagem "pertumbuhan", Degan nggadahi komponén "hormon" pertumbuhan kados "giberalin"
Degan kasimpen utoh yaiku ngaggem sekawan cara : 1
Disimpen ing njaba ruangan, yaiku kasimpen ing kotak kayu
Kasimpen ing banyu, yaiku degan namung direndem ing banyu lan pendak dinten banyunipun digantos
Kasimpen ing kotak kang isiné pasir, kotak iku diisi pasir, lan disimpen ana ing njero lemah (dipendhem)
Kasimpen ing lemah, yaiku lemah di pacul nganti dawa 60cm lan dhuwure 45cm
Banjur degan dicemplungakè wonten ing lemah lan ditutupi ngagem godhong klapa ugi ditutup malih ngagem lemah
Salokipun sabut degan menika dipunpendhet, banjur dipunbentuk sasenengipun lan direndem wonten ing larutan anti oksidan lan anti jamur
Salanjutipun digaringakè, dibungkus plastik lan kasimpen ing suhu 10 derajat
Ngagem cara iki, degan bisa kasimpen 4 minggu
Nanging menawi degan kasimpen ing njaba ruangan namung bisa tahan 3-4 dinten
Diolah daging lan banyu degan Biyasanipun, degan menika diolah dados es degan
Ananging ugi saget dados koktil, selai, tart klapa, lan "suplemen" kanggo bayi
Daging degan niku nggadahi kadar banyu kang nginggil, dados nggadahi tekstur ingkang kiyal
Degan menika saget dipungawé dados koktil klapa
Wonten ing olahan menika boten ngagem banyu degan
Daging degan menika dipunrendem wonten ing "asam sitrat" 1% sasuwéne 5 menit, banjur dipuntambahi gula 20%
Saklajengipun, dipunsterilakè wonten ing suhu 115 derajat sasuwene 15 menit
Banjur dipanasaken malih wonten ing suhu 100 derajat sasuwene 20 menit, banjur diademne nganggem banyu adem kanthi cepet
Cara menika saget dadosaken koktil saget tahan ngantos enem sasi
Degan ugi saget dados "selai" lan "tart" klapa
Selai menika betahaken gula 1:1
Daging degan menika dipunalusakè banjur dimasak lan diaduk
Gula ugi dimasak ngantos wernanipun gantos dados kados "caramel", banjur dicampur wonten ing adonan klapa
Campuran menika dimasak ngantos dados "pasta", banjur ditambahi "natrium benzonat" 0.1% lan "asam sitrat" 0.05%
banjur diwadahi wonten ing botol plastik utawi kaca
Menawi "tart" menika panganan khas saking Sulut
Caranipun gula, endhog lan susu dikocok ngantos "homogen"
Banjur ditambahi banyu degan lan bahan pengental
Sasampunipun ditambahi daging degan lan dimasak banjur dipanggang.
Banyu "isotonik", Miturut alam, banyu degan nggadahi komposisi mineral lan gula ingkang saè, dados gadhah keseimbangan "elektrolit" kang saè, kados cairan wonten ing awak manungsa
Komposisi mineral banyu degan menika dadosaken banyu degan saget dados banyu "isotonik" ingkang alami
Kagem formulanipun, banyu degan ditambahi "vitamin" lan "mineral" sanesipun dados unjukan olahraga sanesipun
Degan menika nggadahi nilai ekonomi ingkang nginggil, ugi gadhah nilai gizi nginggil amargi daging degan menika gadhah "asam lemak esensial" lan "asam amino esensial" ingkang dipunbetahaken kaliyan manungsa
Banyu degan menika gadhah gula lan "vitamin", ugi gadhah kathah jinisipun "mineral", dadosaken saget nambani pinten-pinten penyakit
Pengolahan degan menika dipunkarepakè saget nambahi mutu degan lan saget dados produk enggal ingkang saget ngasilaken kagem petani
Kagem ngembangaken menika mbetahaken bahan baku ingkang saè, modal, dodolan ugi SDM
Menika sedaya saget maringi dampak kagem lapangan kerja ing Indonesia, ningkataken hasil petani, ningkataken gizi lan kasehatan kagem bebrayan punika.
Bajong Banyu Bajong Banyu ya iku salah sawijiné tradhisi kang dilakokaké déning masarakat ing dhusun Dawung, Désa Banjarnegoro, Kecamatan Mertoyudan, Kabupatèn Magelang, kanggo nyambut sasi pasa
Bajong banyu dianakaké sadurungé pasa kanthi ancas kanggo ngresiki utawa agawé sucining dhiri lan uga resiké ati para masarakat
Bajong banyu iku ing basa Indonésia sinebut uga "'perang air"'
Ing adicara kasebut uga ana urutan prosèsi kang kudu dilakokaké déning masarakat
Prosèsi iku mau ana prosèsi dedonga kang ancasé kanggo njaluk kasarasan lan rahayu marang Gusti nalika nindakaké pasa ing sasi pasa
Banjur prosèsi bajong banyu utawa perang banyu iku dhéwe nduwèni ancas kanggo ngresiki utawa agawé sucining dhiri lan uga resiké ati
Filosofiné bajong banyu iku mau ya iku para warga padha uncal-uncalan banyu tanpa ana rasa congkrah, ananging namung rasa seneng sing dirasakaké
Kaya ta ing urip padinan, masarakat dikarepaké supaya ora gampang lara ati marang samubarang apa waé
Nalika adicara kasebut wis pungkas, para masarakat ing dhusun Dawung padha apura-apuranan
Banjur filosofiné banyu sing dijupuk saka sendhang dawung ya iku amarga sendhang Dawung dadi sumbering urip para masarakat ana ing dhusun Dawung
Iku mau disebabaké sendhang Dawung sing ora tau asat kapan waé
Dadi sendhang kasebut kudu dijaga temen déning para masarakat
Sadurungé dilakokaké perang banyu, dianakaké manéka warna kesenian dhaerah saka Magelang
Kesenian iku arupa manéka warna tari tradhisional kaya ta Topèng Ireng, Sorèng, Jathilan, Gedruk, lan sapanunggalané
Kesenian iku dianakaké saka ésuk nganti lumebu wayah luhur
Banjur sawisé iku isih dibacutaké manèh nganti tabuh 14.30 WIB
Nalika wis lumebu tabuh 14.30 banjur dilakokaké prosèsi bajong banyu
Prosèsi bajong banyu diwiwti kanthi njupuk banyu suci saka Sendhang Dawung
Kagiyatan njupuk banyu suci iki dilakokaké déning sesepuh désa banjur dibacutaké déning masarakat kanthi lumaku jèjèr-jèjèr
Piranti kanggo njupuk banyu iku nggunakaké kendhi kang digawa déning saben-saben wong
Wong-wong mau padha lumaku arak-arakan tumuju sendhang kanthi dikawal karo Bregada
Nalika arak-arakan kuwi mau uga diunèkaké gamelan arupa bonang lan kenong
Nalika wis tekan ana ing sendhang, banjur dianakaké prosèsi manèh ya iku prosési njupuk banyu déning sesepuh désa
Nalika prosèsi iku dilakokaké uga kairingan beksan sing kasebut “Tari Reresik Awak lan Ati” sing dilakokaké dening papat wong
Sawisé sesepuh désa njupuk banyu saka Sendhang Dawung kuwi mau, banjur diarak menyang lapangan sing arep didadèkaké papan kanggo perang banyu
Banyu saka sendhang kuwi mau banjur disokaké ing njero genthong gedhe lan didongani karo para sesepuh désa
Sawisé kuwi, masarakat banjur raup nganggo banyu sing wis didongani mau
Yèn wis rampung anggoné raup, banjur salah siji wasis desa nggebyuraké banyu kuwi mau menyang bocah-bocah.
Sawisé kuwi banjur dibacutaké adicara inti ya iku perang banyu
Masarakat padha balang-balangan banyu kang wis dicepakaké kanthi dibungkusi plastik
Banyu iku mau dibalangaké nganti ngenani wong liyané
Para wasis désa uga masarakat sing kalebu ana prosèsi bajong banyu iku mau padha nganggo klambi adat nalika prosèsi kasebut dianakaké
Klambi adat kuwi mau wernané putih lan nganggoné kaya klambi kang dinggo wong munggah kaji
Ananging ora kabèh wong nganggo klambi kuwi mau, ana uga sing nganggo beskap lan kebaya
Wong-wong sing padha nganggo klambi putih mau lumaku arak-arakan karo nggawa sajèn sing diprelokaké
Sajèn kuwi mau ana kang awujud tumpeng, lawuh arupa ingkung, janganan, lan liyané
Perang banyu utawa bajong banyu iki dilakoni karo kabèh wong ing dhusun Dawung saben taun nalika arep lumebu sasi pasa, saka bocah-bocah, para mudha, lan uga para wong tuwa
Ananging ora mung warga dhusun Dawung sing bisa mèlu adicara kuwi mau, masarakat liya utawa wong njaba sing kepingin mèlu uga bisa
Sawisé rampung adicara perang banyu iku mau, isih dibacutaké adicara bacuté ya iku pagelaran seni ing wanci wenginé.
Dhongkrèk Dongkrèk inggih punika kangunan saking Caruban ingkang sakmenika dados Kacamatan Mejayan, Kabupatèn Madiun
dongkrèk punika dipundamel déning Radèn Ngabèi Lo Prawirodipura minangka demang wonten ing Caruban
Dongkrek punika taksih ngrembaka dumugi sakmenika
Ing mejayan taksih kathah Pagelaran Dongkrek kadosta wonten ing larung sesaji, Karnafal ugi festival tari
Sanggar Dongkrèk ingkang misuwur kanthi sakmenika inggih punika Sanggar Dongkrèk Krida Sakti Kaliyan Satria Manggala
Taun 1879-an ing tlatah Caruban punika wonten Pageblug ingkang saged damel lélara kaliyan pati
Wiwitanipun tlatah Caruban ingkang dipunpangarsani déning Radèn Tumenggung Prawiradipura punika tansah tentrem ugi aman
Lajeng ki Tumenggung Prawirodipura mundur saking jabatanipun kagem jabatan ingkang langkung inggil, lajeng Caruban boten gadhah demang utawi pangarsa
Masarakat pitados menawi Keris Sakti ingkang wonten ing tlatah caruban boten dipunasta kaliyan demang utawi palang, roh alus ugi genderuwo bakal maringi pageblug wonten ing tlatah punika
Masarakat wonten ing caruban punika kathah ingkang sakit, nalika énjing sakit sonten seda ugi nalika sonten sakit énjing séda
Para masarakat kapéngin Radèn Ngabei Lo Prawirodipura minangka putra saking Radèn Tumenggung Prawirodipura purun dados demang utawi palang ing caruban
Lajeng Radèn Prawirodipura tapa wonten ing gunung kidul Caruban supaya saged mangertosi kados pundi supaya pageblug lan wabah penyakit ing tlatah Caruban saged dipuntundhung
Ing tapanipun Radèn Prawirodipura angsal wangsit kagem nundhung pageblug ingkang wonten ing Caruban
Pageblug ugi wabah punika dipundamel dening Makhluk alus ( dhedhemit ) ingkang ala atine utawi kempalaning genderuwo
Kagem nolak bala tundhung dhedhemit ugi kempalaning Genderuwo punika kedah ngagem alat, mila dipundamel dongkrèk ingkang nyariyosaken patundhungan roh alus ugi genderuwo, supados pageblug ingkang wonten ing caruban saged enggal pindhah
Pagelaran dongkrèk punika nyariyosaken menawi wonten kempalanipun buta utawi genderuwo ingkang ndamel rerusuh wonten ing dhusun
Kathah masarakat ingkang ajrih amargi wonten pageblug ingkang saged damel lelara ugi krisis pangan
Lajeng ing salebetipun dongkrèk punika nyariyosaken menawi wonten tiyang tuwa sakti mbeta tongkat ingkang saged ngusir buta utawi genderuwo
Ugi wonten kalih tiyang estri punika nggambaraké masarakat ingkang lemah amargi pageblug ingkang wonten ing dhusun
Punika ugi wonten penari lan pemain gamelan kagem ngiringi kangunan dongkrèk
Bedug kaliyan Korèk punika minangka gamelan ingkang dadosaké titikan saking Dongkrek
Dongkrèk punika saking tembung “dung” minangka bedug ugi “ krek” minangka korèk, saking swanten gamelan dung ugi krek lajeng masarakat maringi nama kabudayan kasebut dados “Dongkrek”
Gamelan ingkang wonten ing salebetipun dogkrèk inggih punika : gong kempul, gong bèri (minangka gong pugkasan inggih punika tandha pungkasane 1 lagu), kendang, kentongan pring, korèk( punika ingkang dadosaken titikan wonten ing swanten dongkrek)
Bedug ( gamelan tabuh kados kendang ananging luwih ageng), kenong (gong alit)
Topeng Raden Ngabei Lo prawirodipura punika nggambaraké watak ksatria ugi wicaksana, tiyang inggang saged nundung pageblug
Topèng Roro Ayu, Topèng Roro Ayu punika nggambarake wanita ingkang ayu, sopan ugi solah bawanipun.
Topèng Roro Perot punika minangka wanita panggoda
Topèng Genderuwo abrit punika nggambarake watak ingkang gampang nesu, émosional, kasar, kaku ugi remen damel masalah
Topèng Genderuwo cemèng Punika nggambaraké watak ingkang kesèd (malas) remen nedhi kathah ananging boten purun nyambut gawé
Topèng Genderuwo pethak Nggambaraké watak ingkang saé, gadhai tatakrama punika lambangipun napsu mutmainah
Topèng Genderuwo ijem Nggambaraké watek ingkang ksatria, tanggung jawab, santun ananging amung dados panutup kamegahan ugi kemèwahan atas kawontenan banda dunya
Topèng Genderuwo Kuning Nggambarake napsu supiah ingkang gadhai jiwa ksatria, wani nanggung dosa, gadhai tatakrama
Sipat Topèng Genderuwo kuning punika ameh padha kaliyan Topèng Genderuwo ijem ingkang remen kamegahan ugi kamèwahan atas kawontenan banda dunya
Dongkrèk punika minangka kangunan ingkang saged kita uri-uri ugi saged dipunlestariaké supados teras misuwur
Saged dipunmangertosi menawi dongkrek punika gadhai budi luhur, wiwit spiritual, kabecikan, moral ugi kapemimpinan ingkang gadhai kathah pitedah-pitedah kagem masarakat urip bebrayan
Mila dongkrèk punika asring dipunwontenake ing larung sesaji lan reresik dhusun
Kangunan punika dados ciri kabudayan masarakat mejayan ( caruban ) ingkang maringi weling menawi sedaya tumindak ala bakal lebur kaliyan kabecikan ugi kabeneran
Nilai-nilai salebetipun dongkrèk inggih punika spiritual, moral, kepemimpinan, keadilan, kasejahteraan, ugi kabecikan
Kita minangka nememan kedah nglestantunaken supados dongkrèk teras misuwur.
Ngundhuh mantu adat Jawa Ngundhuh Mantu Adat Jawa saged dipunjlèntrèhaken antawisipun aturan ingkang sampun kulina dupunlampahi nalika jaman rumiyin, cara ingkang sampun dados mbudi daya, wujudipun gagasan kabudayan saking nilai-nilai budaya, norma, hukum lan aturan setunggal kaliyan sanèsipun
Déné ngundhuh mantu inggih punika salah satunggaling adicara temanténan ingkang dipunlampahi sasampunipun upacara resèpsi
Ngundhuh mantu punika salah satunggaling adat Jawa ingkang dipunlaksanakaken kanthi cara manggihaken temantén putri ing papan kulawarga temantén putra sasampunipun gangsal dinten, kekalihipun gesang sareng wonten ing kulawarga temantén putri, (Dwirahardjo salebeting Djoko Sulaksono, 2016)
Temantén putra lan putri gesang sesarengan ing kulawarga temantén putri dangunipun pitung dinten lan dados kulawarga ènggal, mula wonten Jawa asring dipunsebat pengantén utawi temantén ènggal
Ananging, wonten uga ingkang dangunipun selapan dinten inggih punika tigang dasa gangsal dinten
Wekdal punika kedah dipunmanfaataken kanthi sae kagem gladhen tugas-tugas enggal, kados déné mendhet cuti makarya sesarengan lan fokus gesang sesarengan minangka pasangan gesang ingkang ènggal
Ngundhuh mantu punika sampun dados salah satunggaling adat Jawa ingkang sampun tumurun dipunlaksanakaken déning para sesepuh nalika jaman rumiyin
Reroncèning adicara ngundhuh mantu punika dipunjumbuhaken kaliyan kasiapanipun lan kamampuanipun kulawarga
Jumbuh kaliyan kasepakatan sesarengan, saking utusan pihak temanten putra rawuh kagem methuk temanten kekalihipun kanthi sanggan ngundhuh nganten ingkang arupi gedhang ayu, suruh ayu, kembang telon, saha jajanan pasar
Ancasipun ngundhuh mantu inggih punika: a.Kagem raos sukur dhumateng Gusti Ingkang Maha Agung ingkang sampun maringi kaslametan kagem temanten putra lan putri
b.Kagem nepangaken temantén putra lan putri ingkang sampun saged mbentuk kulawarga enggal dhateng para kulawarga, sanak kulawarga, tangga teparo, lsp
c.Nggrakètaken paseduluran antawisipun kulawarga ingkang sampun saged bebesanan
Mapinten-pinten adicara pokok kagem methuk para tamu ing adicara ngundhuh mantu inggih punika nampi karawuhanipun utusan saking pamethuk temantén, nampi kerawuhanipun temantén sarimbit sarta bésan lan temantén putri, maringi asma sepuh lan ndunga sarta dhahar sesarengan antawisipun kulawarga temantén putra lan kulawarga temantén putri kagem ngraketaken paseduluran nalika bebésanan
Wonten adicara ngundhuh mantu ingkang dipunlaksanakaken kanthi meriah ing bentuk pahargyan
Rawuhipun temantén putra lan putri kalih rombonganipun saged dipuntampi kusus lan dipundhatengi tamu ingkang kathah kaliyan rerangkéning adicara tartamtu
Reroncéning adicara punika, inggih punika: Déné reroncéning adicara ingkang biasa inggih punika: Sasampunipun adicara kasebat pungkas, banjur temantén putra lan putri gesang sesarengan wonten ing pihak kulawarga temantén putra kagem mapinten-pinten dinten.Samangké temantén putra lan temantén putri saged nemtokaken piyambak badhé gesang piyambak menapa tetep gesang sesarengan kaliyan tiyang sepuhipun
Menawi badhé gesang piyambak, temantén putra lan putri kedah priyatin damel griya piyambak, saged uga ngontrak, lsp
Déné badhé gesang kaliyan tiyang sepuhipun, temantén putra lan temantén putri kedah sarujuk badhé gesang wonten ing kulawarga temantén putra utawi wonten ing kulawarga temantén putri.
Didik Sedyadi Didik Sedyadi ya iku salah sijiné tokoh sastrawan utawa panganggit sastra Jawa saka Majaléngka, Jawa Barat
Didik Sedyadi minangka panganggit sastra Jawa ing jaman Kamardhikan
Dhèwèke duwéni jeneng samaran Purbajati
Didik Sedyadi lair ana ing Purbalingga, 22 Désèmber 1964
Dhèwèké duwé bojo jenengé Kartinah sing lair ana ing Purworejo, 4 Juli 1966 lan duwèni putra jenengé Burhanuddin Latif sing lair 4 April 1992
Dhèwèké mapan ana ing dalan Babakan 10, RT 02, RW 01, Jatipamor, Panyingkiran, Majalengka, Jawa Barat
Dhèwèké lumebu ing sastra Jawa nalika SMP (1977) amarga olèh mupangat uga oléh panglipur sawisé maca karya sastra Jawa
Ing padinan Didik Sedyadi duwèni pagawéan dadi Guru, sastrawan lan ketua kalawarti sekolah
Miturut Didik Sedyadi, saiki akèh pawongan sing wis lali marang sastra Jawa amarga kuantitas panganggit luwih akèh, kualitas panggarapé kurang tenanan, lan menawa ana panganggit sing njajal style anyar, konyol tuladhané sing dipelopori dening Suwardi Èndraswara, warga sing ora kenal durung bisa nampa lan ngrasaké
Banjur Didik duwé cara supaya bisa bukak dalan kanggo para siswa kanthi cara: ngewajibna saben sekolah utawa perpustakaan duwe utawa langganan kalawarti basa Jawa dadi para siswa ngerti sastra Jawa saka perpustakaan, nglebokna sastra Jawa ing Kurikulum utawa muatan local wajib saka SD nganti SMA, banjur siswa diwènèhi tugas, tuladhané telaah cerkak uatawa geguritan sing ana ing kalawarti basa Jawa
Nalika lumebu SMP kelas 2 karyané dimuat ing rubrik "“Wacan Bocah”" Majalah Parikesit (1978)
Karya –karya sing awujud cerpèn, cerbung utawa novel bisa ditemokaké ana ing Parikesit (19 jirah-irahan cerpen, 1978-1986), Kartika Minggu (13 irah-irahan , 1985-1989), Mekar Sari (1 cerpèn, 17 Maret 1993), Jaya Baya,lan Djaka Lodang
Karya-karyané ya iku :
Neraka Neraka iku panggonan panyiksa lan kasangsaran ing akhirat sing diyakini dèning panganut agama samawi lan panganut kapercayan
Jeneng "neraka" asalé saka tembung Basa Basa Sangsekerta lan Hindi (India), yaiku "Naraka" (नरक) kang miturut crita Hindu dicritakake minangka buta kang kejem
Dhèwèké putri saka bumi, sing diterangaké minangka wanita ayu sing dijenengi Dewi Pertiwi
Naraka pungkasané mati ing tangané ramane dhèwè, yaiku Bathara Wisnu, sing disembah dèning wong Hindhu minangka dèwa sing ngreksa donya
Tembung neraka kerep kasebut ing Qur'an lan akèh banget cacahé
Ing basa Arab diarani "naar" ( Arab, saka an-nār)
Panggonan iki miturut kapitayane umat Muslim yaiku panggonane manungsa lan jin kang ora gelem manut marang Syari'ate Gusti Allah lan ora percaya marang dakwahe para nabi
Sapa sing dilebokaké aneng sajeroning neraka, dhèwèké ora bakal bisa metu
Lawanging neraka ngadeg kanthi jejeg lan ditutup kanthi menep
Sing dadi papan piwales kanggo wong sing ngrèmèhaké pawarta babagan pengadilan akhirat (urip sawise pati)
Ana uga wong-wong sing pungkasan mlebu swarga, sawise padha disiksa miturut dosa-dosane sing wis dilakoni
Ing Qur'an wis dijlentrehake yen bahan bakare neraka saka manungsa lan watu (ana uga kang negesaké brahala/reca)
Lawanging neraka dijaga dening Malaèkat Malik, sing nduwèni 19 malaèkat panyiksa ing neraka aran Zabaniah
Neraka digujengi dening pitung puluh èwu tali, lan saben tali digujengi dening pitung puluh èwu malaekat
Sanadyan neraka kerep digambarake minangka papan panyiksan sing panas banget hawane, nanging ana sawijining hawa ing neraka kang adhem banget, saèngga bisa ngeculaké kulit para pedununge
Saka Ka'ab, dhèwèké ngendika, "Satemene ing neraka ana rasa adhem yaiku "zamharir" (adhem njekut ndadekake beku), sing bisa agawé kulit-kulit padha ucul nganti dhèwèké (wong-wong ing neraka) njaluk pitulungan ing panase neraka." 'Abdul Malik bin 'Umair ngendika, "Wis teka marang aku yen para pedunung sing manggon ing neraka njaluk marang juru njaga neraka supaya metu liwat sisih pinggir neraka
Kabèh padha metu liwat pinggir, nanging padha dipangan dening "zamharir" utawa "adheme" neraka
Nganti pungkasané padha bali manèh menyang neraka
Lan padha ngrasakake kadhemen kaya maune
" Disebutaké ing Qur'an: Jeneng-jeneng lawanging neraka
Neraka panggonan panyiksan iku banjur diarani dening wong kanthi jeneng Jahannam
Jahannam iku duweni 7 lawang, saben lawang (tingkat), wis dipanggoni déning golongan tartamtu saka para titahe Gusti Allah
Lawang (tingkat) neraka kang kasebut ing Qur'an yaiku: Pedunung neraka
Wujud para padunung neraka bakal digawé tikel-matikel gedhene saka manungsa kang urip ing donya, katrangan iki sinebut ing sawetara hadits
Salah sawijining hadits kang diriwayataké dening Imam Abu Hurairah, yèn Kanjeng Nabi Muhammad SAW nate ngendika, adohe antarane wong kafir siji lan sijine sing lumebu jroning neraka padha karo 3 dina lakune sawijining wong kang nunggang kendharaan kanthi cepet.
Siyunge utawa untu grahame padha gedhéne karo Gunung Uhud lan kandel kulite padha karo wong lelungan telung dina, dene hadits liyané njlentrehake kandelé kulit gunggungé 42 asta utawa 70 asta
Pedunung paling akeh dhewe ing neraka
Sinebut ing salah sawijining hadits, yen pedunung neraka paling akeh yaiku wong-wong wadon utawa wanita
Jinising azab lan panyiksan ing neraka
Ing akhirat para pandunung neraka bakal nglakoni paukuman arupa disiksa kang anjalari rasa lara banget